Сарпайы

Сарпайы (иранча — баштан аякка чейин толук кийгизген кийит) — кыргыз тилинде эки мааниси бар: 1) үйлөнүү же башка тойлордо ардактуу конокторго кийгизиле турган кийим, кыздын ата-энеси куда-кудагыйына жана анын жанындагыларга кийгизе турган кийим-кечек; 2) кымбат кездеменин аты.

«Манаста» С-нын эки мааниси тең учурайт. Мисалы, Каныкей куда түшүп келген Жакыпка жана анын жандоочторуна С. жапканы төмөнкүчө сүрөттөлөт:

Кан баласы Каныкей Чорого сарпай жабам деп

Ак куржунду оодарды

Кең Кашкардан алдырган,

Арабага салдырган,

Он экиден топчу кадаган,

Мылтык огу жадаган

Ак күрөөкө торгой көс,

Жакасы алтын жеңи жес,

Алып жапты сарпайды (Радлов жазып алган вариант, 209).

 Колдонулган адабияттар 
"Манас" энциклопедиясы/Мамлекеттик тил жана энциклопедия борбору. Бишкек: Кыргыз энциклопедиясынын Башкы редакциясы, - 1995. 1-т. - 440 б. ISBN -5-89750-013-4
Категория:Манас эпосу